Source: https://ispis.sk/judikatura/KSKE/8Sd3/2012
Timestamp: 2020-04-08 02:02:00+00:00
Document Index: 4820345

Matched Legal Cases: ['§ 73', '§ 112', '§ 82', '§ 73', '§ 112', '§ 82', '§ 250', '§ 250', '§ 250', '§ 250', '§ 250', 'súd ', 'súd ', '§ 73', '§ 112', '§ 82', '§ 73', '§ 112', '§ 82', 'súd ']

KSKE 8 Sd 3/2012 - iSpis
iSpis Judikatúra – KSKE 8 Sd 3/2012
KS v Košiciach, dátum 23.02.2012, sp.zn. KSKE 8 Sd 3/2012
§ 73 zákona č. 461/2003 § 112 ods. 4 zákona č. 461/2003 § 82 zákona č. 461/2003 § 73 OSP § 112 ods. 4 OSP § 82 OSP § 250l OSP § 250l ods. 2 OSP § 250a OSP § 250h ods. 2 OSP § 250d ods. 3 OSP
Súd: Krajský súd Košice Spisová značka: 8Sd/3/2012 Identifikačné číslo súdneho spisu: 7012200040 Dátum vydania rozhodnutia: 24. 02. 2012 Meno a priezvisko sudcu, VSÚ: JUDr. Eva Styková ECLI: ECLI:SK:KSKE:2012:7012200040.1
Uznesenie Krajský súd v Košiciach v právnej veci navrhovateľky: T. M., G.. XX.XX.XXXX, K. H. XX, XXX XX C., proti odporkyni: Sociálna poisťovňa, ústredie Bratislava, F.. XX. Q. Č.. X, XXX XX K., o preskúmanie rozhodnutia č. XXXXXXX XXX zo dňa 20.09.2011 v konaní o invalidnom dôchodku, takto
Odporkyňa rozhodnutím č. XXXXXXX XXX zo dňa 20.09.2011 v zmysle ustanovení § 73, § 112 ods. 4 a § 82 zákona č. 461/2003 Z. z. o sociálnom poistení v znení neskorších predpisov (ďalej len zákon o sociálnom poistení ) zvýšila navrhovateľke sumu invalidného dôchodku odo dňa 21.06.2011 na sumu 232,10 eur mesačne.
Včas podaným opravným prostriedkom zo dňa 11.10.2011 sa navrhovateľka domáhala opätovného preskúmania napadnutého rozhodnutia odporkyne a priznania plnej invalidity.
Zdravotný stav navrhovateľky bol po podaní opravného prostriedku opätovne prehodnotený, pričom príslušný posudkový lekár- MUDr. B. C. v lekárskom posudku zo dňa 12.01.2012 rozhodol, že navrhovateľka je plne invalidnou, s priznanou 75 % mierou poklesu schopnosti vykonávať zárobkovú činnosť v porovnaní so zdravou fyzickou osobou.
Odporkyňa následne vydala zmenové rozhodnutie č. XXXXXXX XXX zo dňa 02.02.2012 v zmysle ustanovení § 73, § 112 ods. 4 a § 82 zákona o sociálnom poistení a navrhovateľke zvýšila sumu invalidného dôchodku odo dňa 12.01.2012 na 368,00 eur mesačne.
Navrhovateľka s ohľadom na nový lekársky posudok z 12.01.2012, ako i na zmenové rozhodnutie odporkyne z 02.02.2012 v podaní zo dňa 20.02.2012, osobne podanom na Krajský súd v Košiciach dňa 21.02.2012, súdu oznámila, že ďalej na opravnom prostriedku netrvá a že svoj opravný prostriedok berie v celom rozsahu späť.